如果要驗證呢句嘢，就要去搵一位天使返嚟，再用某啲方法磅吓佢對翼，睇吓佢對翼係咪真係50kg咁重，但問題係以廿一世紀初嘅認知，冇人能夠搵到天使返嚟，所以冇任何方法可以證實句嘢係一個錯嘅預測。因為噉，上面呢句有關「天使對翼幾重」嘅假說純理論上可以話係有可否證性，但並唔可測試。